27/01/2020 | Administración LocalMunicipal
Betanzos
Bases da convocatoria de bolsas para a adquisición de libros e material escolar

Estas bases teñen por obxecto regular o procedemento para a concesión, polo concello de Betanzos, das axudas para a adquisición de libros e material escolar dirixidas a alumnos e alumnas do municipio matriculados/as en centros educativos da localidade nos que se impartan ensinanzas de Educación Infantil, Educación Primaria e Educación Secundaria Obrigatoria. A finalidade destas axudas é a de promover o principio de igualdade no exercicio do dereito á educación e de compensar ás familias con escasos recursos económicos para facer fronte aos gastos derivados da escolarización das/dos seus fillas/os, entendendo por tales a compra de libros e material escolar. No concepto de libros e material escolar inclúese: · Libros escolares · Material funxible (bolígrafos, rotuladores, cadernos, carpetas, lápices, gomas de borrar, afialapis, etc.) · Material de debuxo · Mochilas e estoxos Para optar ao beneficio de bolseiro/a deberán reunirse os seguintes requisitos:  A solicitude formularaa o pai, nai ou titor das/dos menores que se encontren escolarizados nos centros públicos e concertados de ensino infantil, primaria e secundaria de Betanzos.  Estar empadroado/a no concello de Betanzos tanto o/a alumno/a como a persoa solicitante da axuda e convivir no mesmo domicilio.  Estar matriculado o/a menor para o curso escolar correspondente á convocatoria nun centro educativo público ou concertado de educación infantil, primaria ou ESO da localidade.  Que os ingresos económicos da unidade familiar non superen a renda máxima establecida nas bases.  Presentar a solicitude e a documentación necesaria nos prazos estipulados.  Non ser debedor da Facenda Municipal.  Cumprir os requisitos para obter a condición de beneficiario e coas obrigas que iso supón, tal e como se establece na Lei 38/2003 do 17 de novembro, Xeral de Subvencións. O orzamento das bolsas convocadas para o curso escolar 2019/2020 ascende á cantidade de 22.000 euros, con cargo á aplicación presupostaria 326/481. Os importes das bolsas, segundo os tramos de renda per cápita mensual da unidade familiar, serán os seguintes: Rendas de 0 a 286,26 €.100 € Rendas de 286,27 a 339,51 €,.90 € Rendas de 339,52 a 392,76 €.80 € Rendas de 392,77 a 412,38 €.70 € A concesión das presentes subvencións ten carácter condicionado (condición suspensiva) á existencia de crédito axeitado e suficiente no exercicio orzamentario 2020, no que se executará o gasto que supón o pago das mesmas. As axudas concedidas abonaranse, de acordo coa normativa orzamentaria, no exercicio 2020, no cal se adquirirá o compromiso de gasto. Por iso, habilitáronse a aplicación orzamentaria e importe que se indica máis abaixo, de acordo coa estimación de créditos para o ano 2020: 2020 326/481.00 22.000,00 € Esta contía total máxima ten carácter estimado, posto que está condicionada á existencia de crédito axeitado e suficiente no momento de resolución da concesión, que, como se sinalou, terá lugar nun exercicio orzamentario distinto ao vixente no momento da aprobación da convocatoria. En todo caso, a execución do gasto realizarase na mesma anualidade en que se produza a concesión. Se o crédito orzamentario que resulte aprobado no Orzamento de 2020 fóra superior á contía inicialmente estimada, o órgano xestor poderá decidir a súa aplicación ou non á convocatoria, previa tramitación do correspondente expediente de gasto antes da resolución, sen necesidade de nova convocatoria. Se non se aproba finalmente devandito crédito, anularase o procedemento, publicando tal acordo. No caso de que o crédito aprobado finalmente fose inferior, deberá axustarse á baixa a proposta de resolución aos créditos existentes. O prazo de presentación será de 15 días hábiles, contados a partir do día seguinte da publicación do extracto da convocatoria no BOP, a través da “Base de Datos Nacional de Subvenciones”. Xunto coa solicitude achegarase a seguinte documentación: · Impreso da solicitude debidamente cuberto · Fotocopia do D. N. I/ tarxeta de residente/pasaporte dos pais ou titores. · Fotocopia do libro de familia, no seu defecto documento que acredite a unidade familiar. · Fotocopia do Título de familia numerosa (se é o caso). · Xustificantes de ingresos económicos: fotocopia da declaración do IRPF de cada membro computable da unidade familiar ou, se é o caso, certificado emitido pola Axencia Tributaria relativos ao ano 2018 ou no seu caso autorización asinada no impreso de solicitude para a consulta dos datos tributarios e fiscais. · Copia do contrato de arrendamento da vivenda e do último recibo do pago de aluguer (se é o caso). · Certificado da Oficina de Emprego que acredite a situación de demanda de emprego e se percibe ou non prestación ou subsidio. · Fotocopia do certificado de discapacidade ou incapacidade nun grao igual ou superior ao 33% de ser alegada por algún membro da unidade familiar. · Documentación acreditativa no caso de ser familia monoparental ou de ausencia de ambos os dous proxenitores: copia da sentenza de separación/divorcio, convenio regulador, resolución de medidas paterno-filiais, xustificante acollemento familiar, defunción, etc. · Declaración xurada de que non foron percibidas outras axudas polo mesmo concepto doutros Organismos e/ou Administracións Públicas e, no caso de percibilas, contía destas (Anexo II). · Se procede, outros documentos que acrediten incidencias familiares graves que poidan ser puntuadas no baremo, tales como: violencia de xénero, cargas familiares, enfermidades crónicas/dependencia, etc. As situacións de discapacidade, familia numerosa e desemprego que non sexan acreditadas documentalmente no momento da presentación da solicitude suporá a renuncia implícita a ser valorado na epígrafe correspondente do baremo. No caso de que a documentación non variase en relación coa presentada nas convocatorias anteriores, con base nos artigos 28 Lei 39/2015, de 1 de outubro, de procedemento administrativo común das administracións públicas, non terá obriga de achegar: - Libro de familia As axudas serán adxudicadas en función da puntuación obtida segundo a aplicación do seguinte baremo: - Por cada membro da unidade familiar. 2 puntos - Discapacidade dalgún membro da unidade familiar c/u. 2 puntos - Pola condición de familia monoparental. 3 puntos - Pola ausencia de ambos os dous membros parentais. 6 puntos - Por familia numerosa. 3 puntos - Por situación de desemprego dos proxenitores (1):. Con subsidio c/u ……. 2 puntos. Sen subsidio c/u. 4 puntos - Outras circunstancias familiares debidamente acreditadas. ata 3 puntos (1) Valorarase tal condición coa certificación de demanda de emprego con efectos do dia anterior ao da publicación destas bases. No caso de familias monoparentais adxudicarase a puntuación do epígrafe correspondente computado por dous. - Renda per cápita mensual:. De 0 a 286,26 €.7 puntos. De 286,27 a 339,51 €. 5 puntos. De 339,52 a 392,76 €. 3 puntos. De 392,77 a 412,38 €. 1 puntos Para os efectos destas bolsas, entenderase por renda per cápita mensual o resultado de dividir polo número de persoas que compoñen a unidade familiar de convivencia o cociente resultante de dividir por doce a suma dos ingresos anuais desta. Entenderase por unidade familiar de convivencia a formada por pais, titores ou gardadores e fillos menores de 18 anos ou maiores desa idade cunha discapacidade igual ou superior ao 33%. A determinación dos membros da unidade familiar realizarase atendendo a situación existente no momento de presentación das solicitudes. No caso de familias monoparentais, para os efectos do cálculo da renda per cápita, incrementarase nun 0,8 o número real de membros que compoñen a unidade familiar. Considerarase familia monoparental a constituída por un único proxenitor/a co que convive a/o filla/o e que constitúe o sustentador único da familia (pai/nai solteiro/a que non convivan e os cónxuxes en situación de separación, divorcio ou viuvez). No caso de divorcio ou separación dos pais, non se considerará membro computable aquel que non conviva co causante. Sí terá a consideración de membro computable o novo cónxuxe ou persoa unida por análoga relación, e o seus ingresos serán incluídos dentro do cómputo da renda familiar. No suposto de menores en acollemento, será de aplicación á familia de acollida as situación descritas anteriormente. A renda familiar obterase da suma dos ingresos de calquera natureza obtidos por cada un dos membros computables da unidade familiar. Para os devanditos efectos teranse en conta os ingresos correspondentes ao ano 2018 e tomarase como referencia a suma da base impoñible xeral máis a base impoñible do aforro do imposto sobre a renda das persoas físicas. Para as persoas que non fixeron a declaración de IRPF o cálculo dos ingresos obteranse dos datos reflectidos no certificado emitido pola Axencia Tributaria, sumando os rendementos netos. Nos casos que proceda descontaranse os gastos derivados do aluguer da vivenda ata un máximo de 250 € mensuais. Aquelas solicitudes que presenten unha renda per cápita mensual superior á máxima establecida no baremo serán resoltas como denegadas. As axudas serán adxudicadas ás familias que obteñan a maior puntuación ata esgotar orzamento asignado. En caso de igual puntuación terá preferencia a solicitude de renda per cápita máis baixa. No caso de quedar bolsas vacantes, por perda da bolsa ou por renuncia voluntaria a esta dalgún adxudicatario, poderán ser outorgadas a aqueles solicitantes que lles foran denegadas por falta de crédito orzamentario por rigorosa orde de puntuación. Unha vez rematado o prazo de presentación de solicitudes, éstas serán valoradas polo persoal de servizos sociais conforme aos criterios establecidos no apartado anterior. No caso de que a documentación achegada polos solicitantes impida a valoración do expediente por estar incompleta ou defectuosa, requirirase aos interesados para que no prazo de 10 días poidan presentala, con indicación de que de non facelo así se lles terá por desestimada a súa petición. Seguidamente as solicitudes serán fiscalizadas pola intervención municipal e se procederá a súa resolución pola Alcaldía-Presidencia e á publicación no taboleiro de anuncios do Departamento de Servizos Sociais, listaxe provisional de solicitudes, concedidas e denegadas, contra a que se poderán interpor reclamacións durante un prazo de dez días naturais. Finalizado este prazo será aprobada e publicada a listaxe definitiva, coa que se entenden contestadas as reclamacións presentadas. Os beneficiarios das axudas, previa presentación do DNI (ou documento que o substitúa), retirarán no departamento de servizos sociais do concello no prazo dun mes, contado a partir do día seguinte á exposición da listaxe definitiva, un vale nominal por importe da cantidade concedida, que poderá ser trocado en calquera librería da localidade exclusivamente a efectos de adquisición de libros e/ou material escolar. De non retirar o vale no prazo sinalado, considérase decaído na súa solicitude. Os vales non poderán ser fraccionados, é dicir, o importe total de cada vale só poderá ser utilizado nun establecemento. Os vales emitidos terán validez unicamente para o presente curso escolar e poderán ser trocados ata o remate oficial do antedito curso. Betanzos, a 15 de xaneiro de 2020 A alcaldesa, María Barral Varela D/Dª., titular do D. N. I. Núm. …., (como representante legal do menor/estudante D. Que en relación coa convocatoria de bolsas para a adquisición de libros e material escolar do Concello de Betanzos para o curso 2019/2020 para a que solicita axuda económica, Opción A) Que non solicitou nin obtivo ningunha subvención de Organismo Público ou privado Opción B) Que solicitou e obtivo subvención das seguintes entidades polas contías que se indican ORGANISMO/ENTIDADE CONTÍA SOLICITADA AXUDA CONCEDIDA (márquese o que proceda) Betanzos, a 15 de xaneiro de 2020 A alcaldesa, María Barral Varela